Document ID: 32013D0364

Title and Content:
ΑΠΌΦΑΣΗ 2013/364/ΚΕΠΠΑ ΤΟΥ ΣΥΜΒΟΥΛΊΟΥ της 8ης Ιουλίου 2013 για την τροποποίηση της απόφασης 2010/330/ΚΕΠΠΑ σχετικά με την ενοποιημένη αποστολή της Ευρωπαϊκής Ένωσης EUJUST LEX-IRAQ, για επιβολή του κράτους δικαίου στο Ιράκ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2, Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας, Εκτιμώντας τα ακόλουθα: (1) Στις 14 Ιουνίου 2010, το Συμβούλιο εξέδωσε την απόφαση 2010/330/ΚΕΠΠΑ (1), με την οποία παρατάθηκε η EUJUST LEX-IRAQ έως τις 30 Ιουνίου 2012. (2) Στις 10 Ιουλίου 2012, το Συμβούλιο εξέδωσε την απόφαση 2012/372/ΚΕΠΠΑ (2), με την οποία παρατάθηκε η EUJUST LEX-IRAQ για άλλους 18 μήνες, έως τις 31 Δεκεμβρίου 2013. (3) Το ποσό δημοσιονομικής αναφοράς καλύπτει το διάστημα μέχρι τις 30 Ιουνίου 2013. Απαιτείται νέο ποσό δημοσιονομικής αναφοράς για την κάλυψη των δαπανών που σχετίζονται με την αποστολή μεταξύ της 1ης Ιουλίου 2013 και της 31ης Δεκεμβρίου 2013. (4) Η EUJUST LEX-IRAQ θα διεξαχθεί στο πλαίσιο κατάστασης που ενδέχεται να επιδεινωθεί και να εμποδίσει την επίτευξη των στόχων της εξωτερικής δράσης της Ένωσης, όπως εκτίθενται στο άρθρο 21 της Συνθήκης. (5) Η απόφαση 2010/330/ΚΕΠΠΑ θα πρέπει επομένως να τροποποιηθεί αναλόγως, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο άρθρο 11 της απόφασης 2010/330/ΚΕΠΠΑ προστίθεται η ακόλουθη παράγραφος: «2β. Το ποσό δημοσιονομικής αναφοράς για την κάλυψη των δαπανών που σχετίζονται με την αποστολή το διάστημα από 1ης Ιουλίου 2013 έως 31 Δεκεμβρίου 2013 ανέρχεται σε 15 400 000 EUR.». Άρθρο 2 Η παρούσα απόφαση αρχίζει να ισχύει την ημερομηνία έκδοσής της. Εφαρμόζεται από την 1η Ιουλίου 2013. Βρυξέλλες, 8 Ιουλίου 2013.

Classification Labels:
147
35

Label Descriptions:
{"147": "Κράτος", "35": "ΠΟΛΙΤΙΚΗ"}

EuroVoc IDs (Original): 883
3489
3474
4040
2705

EuroVoc IDs (Expanded): 883
3489
3474
4040
2705

Dataset Source: meu

Split: test